Document ID: 31985D0032

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Δεκεμβρίου 1984
για τη μη έγκριση προγράμματος σχετικά με την εμπορία ζώων εκτροφής στο Land της Ρηνανίας της Βορείου Βεστφαλίας, δυνάμει του κανονισμού (ΕΟΚ) αριθ. 355/77 του Συμβουλίου
(Το κείμενο στη γερμανική γλώσσα είναι το μόνο αυθεντικό)
(85/32/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 που αφορά την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (2), και ιδίως το άρθρο 5,
Εκτιμώντας:
ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, δυνάμει του κανονισμού (ΕΟΚ) αριθ. 355/77, το πρόγραμμα σχετικά με την εμπορία των ζώων εκτροφής στο Land της Ρηνανίας της Βορείου Βεστφαλίας·
ότι το εν λόγω πρόγραμμα αποσκοπεί καταρχήν στην καθιέρωση συνεχούς ελέγχου της απόδοσης των αγελάδων γαλακτοπαραγωγής με τη δημιουργία ενός κέντρου ελέγχου με στόχο τη βελτίωση της ποιότητας των ζώων γαλακτοπαραγωγής και την αύξηση της απόδοσης του γάλακτος ανά αγελάδα· ότι δεν αφορά, συνεπώς, ένα από τα μέτρα που προβλέπονται στο άρθρο 6 του κανονισμού (ΕΟΚ) αριθ. 355/77·
ότι, εξάλλου, το εν λόγω πρόγραμμα αφορά ένα μόνο σχέδιο· ότι δεν ανταποκρίνεται, συνεπώς, στους στόχους της κοινής δράσης που προβλέπονται στα άρθρα 1 και 2 του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Δεν εγκρίνεται το πρόγραμμα σχετικά με την εμπορία των ζώων εκτροφής στο Land της Ρηνανίας της Βορείου Βεστφαλίας, το οποίο ανακοινώθηκε στις 10 Μαΐου 1984 από την κυβέρνηση της Ομοσπονδιακής Δημοκρατίας της Γερμανίας, δυνάμει του κανονισμού (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 7 Δεκεμβρίου 1984.

Labels: 18
19
6